Kingsley Aboagye-Gyedu

Kingsley Aboagye Gyedu (wɔwoo no Ɔpɛpɔn 29, 1969) yɛ Ghana amannyɔni na ɔyɛ Ghana Mmarahyɛ Badwa no mu ni. Ɔyɛ New Patriotic Party no mu ni, na ɔyɛ ɔman soafoɔ abadiakyiri a ɔhwɛ akwahosan so ne kan ɔmantam soafoɔ a ɔhwɛ Ghana Atɔeɛ Atifi Mantam so.

 Mfitiaseɛ asetena ne nwomasua 
Wɔwoo Gyedu wɔ Ɔpɛpɔn bosome no da a ɛtɔ so aduonu nkron, wɔ afe apem ahankron aduosia nsia (29, 1969. Ɔfiri Sefwi Anhiawuso kuro a ɛwɔ Ghana atɔeɛ mantam mu.[6] Ɔwɔ MBA wɔ sikasɛm mu wɔ Leister Suapɔn a ɛwɔ UK, na ɔnyaa ne CA wɔ Ghana ne ne BA wɔ sikasɛm mu wɔ Ghana Suapɔn, Legon.

 Adwuma 
Gyedu yɛ sikasɛm mu nhwehwɛmufoɔ wɔ USAID wɔ afe 2005 mu, na ɔyɛ Sikasɛm sohwɛfoɔ wɔ Bat West Africa Area firi afe 2005 kɔsi afe 2007 ne ɔkwankyerɛfoɔ panin wɔ Kingsag Associates Limited firi afe 2007 kɔsi afe 2012.

 Ankorankoro asetena 
Gyedu da ne ho adi sɛ ɔyɛ Kristoni ne Methodistni. Ɔwaree na ɔwɔ mma nan.

 Amanyɔsɛm 
Gyedu nyaa abatoɔ 33,145 a ɛyɛ abatoɔ a ɛfata a wɔtoeɛ nyinaa mu 51.80%, na ɔnam saa kwan yi so dii nkonim wɔ Bibiani-Anwiaso-Bekwai mansini a ɛwɔ Ghana Atɔeɛ Mantam mu no atenaeɛ.[6] Wɔpaw no sɛ ɔmmɛka asase ne kwaeɛ ho badwakuo ne ɔmanfoɔ akontaabu badwakuo no ho.

 Baabi a menyaa mmoa firiiɛ